Document ID: 31995R2572

KOMISSION ASETUS (EY) N:o 2572/95,
annettu 31 päivänä lokakuuta 1995,
Uruguayn kierroksen maataloussopimuksen täytäntöönpanoon liittyvistä tietyistä siirtymätoimenpiteistä oliiviöljyalalla annetun asetuksen (EY) N:o 1477/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöön panemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan,
sekä katsoo, että
komission asetuksen (EY) N:o 1477/95 (2) 1 artiklassa säädetään alennetun tullin soveltamisesta oliiviöljyn tuonnissa 1 päivän heinäkuuta ja 31 päivän lokakuuta 1995 välisenä kautena; tämän siirtymätoimenpiteen käyttöön ottamiseen johtanut markkinatilanne on pysynyt muuttumattomana; näiden tuotteiden osalta on siksi edelleen sovellettava alennettua tullia uuden markkinointivuoden alusta lähtien; asetuksen (EY) N:o 3290/94 3 artiklan 2 kohdan mukaisesti soveltamisaika päättyy 30 päivänä kesäkuuta 1996, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1477/95 1 artikla seuraavasti:
"1 artikla
Poiketen siitä, mitä asetuksen N:o 136/66/ETY 2 a artiklassa säädetään, liitteessä tarkoitettujen tuotteiden tuonnissa on 1 päivän marraskuuta ja 30 päivän kesäkuuta 1996 välisenä kautena sovellettava liitteessä esitettyjä tulleja."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä lokakuuta 1995.

Labels: 3
17